ธนายงพ้นเกณฑ์วางเงินสด
ตลาดหลักทรัพย์แห่งประเทศไทยแจ้งว่า กำหนดให้บริษัทธนายง( TYONG )พ้นจากการดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance)
10 พ.ค. 2553

ตลาดหลักทรัพย์แห่งประเทศไทยแจ้งว่า กำหนดให้บริษัทธนายง( TYONG )พ้นจากการดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance)
ตามที่สำนักงานคณะกรรมการกำกับหลักทรัพย์และตลาดหลักทรัพย์( ก.ล.ต. )ได้ประกาศรายชื่อหลักทรัพย์ที่มีอัตราการซื้อขายหมุนเวียนสูง (Turnover List) ณ วันที่ 7 พฤษภาคม 2553 และปรากฏว่ามีหลักทรัพย์TYONG ที่เข้าเงื่อนไขตามที่ตลาดหลักทรัพย์ฯกำหนดให้สมาชิกต้องให้ลูกค้าซื้อหลักทรัพย์โดยวางเงินสดไว้ล่วงหน้าเต็มจำนวนก่อนการซื้อ (Cash Balance) ตามประกาศของตลาดหลักทรัพย์ฯเมื่อวันที่ 7 พฤษภาคม 2553 นั้น
เนื่องจากผู้ถือหุ้น TYONG ได้มีมติอนุมัติให้บริษัทดำเนินการเข้าซื้อหุ้นสามัญของบริษัท ระบบขนส่งมวลชนกรุงเทพ(BTSC) ซึ่งดำเนินธุรกิจระบบขนส่งมวลชนจากผู้ถือหุ้นของBTSC เป็นจำนวนร้อยละ 94.6 ของหุ้นที่จำหน่ายได้แล้วทั้งหมดของBTSC และ ตลาดหลักทรัพย์ฯได้พิจารณาคุณสมบัติหลักทรัพย์บริษัท บีทีเอส กรุ๊ป โฮลดิ้งส์
จำกัด (มหาชน) (BTS) ว่ามีคุณสมบัติครบถ้วนในการเป็นหลักทรัพย์จดทะเบียนตามข้อกำหนดของตลาดหลักทรัพย์ว่าด้วยการรับหุ้นสามัญหรือหุ้นบุริมสิทธิ์เป็นหลักทรัพย์จดทะเบียน และให้หลักทรัพย์ดังกล่าวเริ่มทำการซื้อขายได้ตั้งแต่วันที่ 11 พฤษภาคม 2553 เป็นต้นไปแล้ว นั้น
ตลาดหลักทรัพย์ฯ จึงให้หลักทรัพย์ TYONG พ้นจากการเป็นหลักทรัพย์ที่เข้าข่ายต้องให้ลูกค้าวางเงินสดไว้ล่วงหน้าเต็มจำนวนก่อนที่จะซื้อ ตั้งแต่วันที่ 11 พฤษภาคม 2553 เป็นต้นไป ทั้งนี้ หลักทรัพย์ BTS จะซื้อขายได้ตามปกติ ตั้งแต่วันที่ 11 พฤษภาคม 2553 เป็นต้นไป